09/05/2019 | Administración LocalMunicipal
Muros
Anuncio aprobación da modificación do ICIO

O pleno da corporación, en sesión ordinaria celebrada o 27 de setembro de 2018 acordou aprobar inicialmente a modificación da Ordenanza Fiscal nº1 Reguladora do Imposto sobre Construcións, Instalacións e obras. (publicación de aprobación inicial no BOP da Coruña nº 201 de 22 de outubro de 2018) Durante o período de exposición pública non se presentaron alegacións En sesión plenaria de data 25 de abril de 2019, transcorrido o período de exposición pública, se adoptou acordo de corrección do erro material detectado no artigo 8 da referida modificación da Ordenanza Fiscal nº1 Reguladora do imposto sobre Construcións, Instalacións e obras antes de proceder a súa publicación definitiva no BOP da Coruña. A vista do anterior, procede, de acordo co disposto na lexislación vixente, publicar o texto íntegro da modificación da Ordenanza a efectos da súa entrada en vigor, que queda redactado como segue: Constitúe o feito impoñible do imposto a realización no termo municipal de calquera construción, instalación ou obra para a que se esixa obtención da correspondente licenza de obras ou urbanística, obtivérase ou non dita licenza, ou para a que se esixa presentación de declaración responsable ou comunicación previa, sempre que a expedición da licenza ou actividade de control lle corresponda ao Concello de Muros 1. Son suxeitos pasivos deste imposto a título de contribuínte as persoas físicas ou xurídicas e as entidades ás que se refire o art.35.4 da Lei Xeral Tributaria, que sexan donos da construcción, instalación ou obra, sexan ou non propietarios do inmoble sobre o que se realice aquela. A estes efectos terá a consideración de dono quen soporte os gastos ou o custe que comporte a súa realización.2. No suposto de que a construción, instalación ou obra non sexa realizada polo suxeito pasivo contribuínte terán a consideración de suxeitos pasivos substitutos do contribuínte quenes soliciten as correspondentes licenzas ou presenten as correspondentes declaracións responsables ou comunicacións previas ou quenes realicen as construcións, instalacións ou obras.1. O imposto esixirase en réxime de autoliquidación.2. Os suxeitos pasivos están obrigados a practicar autoliquidación en impreso habilitado ao efecto pola Administración Municipal no modelo normalizado que se axunta como anexo 1 e abonala nas contas habilitadas ao efecto polo Concello de Muros. No caso de expedientes susceptibles de outorgamento de licenza de obras ou urbanísticas, efectuarase o pago da autoliquidación dentro do prazo máximo de un mes contado a partir do momento no que lle foi notificada a concesión da licenza de construción, instalación ou obra. No caso de expedientes iniciados mediante presentación de declaración responsable ou comunicación previa, os suxeitos pasivos acompañarán xunto a esta documentación xustificante de autoliquidar o imposto e ingresar o seu importe.3. A data de ingreso incia o cómputo do prazo de prescrición de catro anos que da dereito á devolución do importe abonado mediante autoliquidación.4. A autoliquidación presentada terá carácter provisional e determinarase a base impoñible do tributo, en función do presuposto achegado polos interesados, sempre que estivese visado polo Colexio Oficial correspondente; noutro caso, a base impoñible será determinada polos técnicos municipais, de acordo co custo estimado do proxecto.5. No caso de que se modifique o proxecto e houbese incremento de presuposto, unha vez aceptada a modificación, deberá presentarse autoliquidación complementaria pola diferencia entre o presuposto inicial e o modificado con suxeición aos requisitos e efectos indicados nos apartados anteriores e no prazo de un mes a contar desde a data na que se notifique a aceptación da modificación.6. Unha vez finalizadas as obras, no caso de que o seu custo real e efectivo sexa superior ou inferior ó que serviu de base impoñible nas autoliquidacións anteriores, os suxeitos pasivos presentarán no prazo dun mes, contando a partir do día seguinte á dita finalización, autoliquidación complementaria do tributo, positiva ou negativa, segundo proceda, no modelo normalizado que se recolle no anexo 2. As autoliquidacións practicaranse en impreso que facilitará a Administración Municipal, debendo acompañarse fotocopia do DNI ou CIF do suxeito pasivo, así como certificado e presuposto final de obra visado polo Colexio Oficial correspondente, cando se esixiran direccións facultativas, e calquera outro documento que se considere oportuno.7. Sen prexuízo do establecido no punto anterior, o Concello tendo en conta a obra realizada e o seu custe real e efectivo, previa comprobación, poderá modificar a base impoñible a que se refiren os apartados anteriores, establecendo a obriga de presentar a correspondente autoliquidación complementaria positiva ou negativa no prazo de un mes desde o momento en que se lle notifique a resolución municipal.8. Bonificacións 8.1.- De conformidade co artigo 103.2. a) do Real Decreto Lexislativo 2/2004, de 5 de marzo que aproba o Texto Refundido da Lei Reguladora das Facendas Locais, establecense as seguintes bonificacións a favor das construcións, instalacións ou obras que sexan declaradas de especial interese ou utilidade municipal por concorreren circunstancias sociais, culturais, histórico-artísticas ou de fomento do emprego que xustifiquen tal declaración: a) Construcións, instalacións e obras promovidas polas administracións públicas para a implantación de servizos públicos ou servizos de interese comunitario, bonificación do 75% (75 por 100). b) Construcións, instalacións e obras promovidas por entidades inscritas no Rexistro Municipal de Asociacións e destinadas a fins ou actividades non lucrativas que complementen ou suplan os servizos de competencia municipal, bonificación do 75% (75 por 100). c) Construcción, rehabilitación ou reparación de vivendas promovidas por persoas en situación de emerxencia social, bonificación do 95% (95 por 100). d) Dedicadas a primer establecemento ou implantación de actividades comerciais e industriais: que xeneren de cinco a dez postos de traballo de carácter fixo, bonificación do 30% (30 por 100). Que xeneren de once a trinta pastos de traballo de carácter fixo, bonificación do 60% (60 por 100). Que xeneren mais de trinta postos de traballo de carácter fixo, bonificación do 95% (95 por 100). Corresponderá esta declaración ao Pleno da corporación e acordarase, previa solicitude do suxeito pasivo aportando a documentación xustificativa que proceda, por voto favorable da maioría simple dos seus membros. A solicitude de bonificación deberá presentarse antes do inicio da construción, instalación ou obra, e, en todo caso, deberá obterse a concesión antes de practicar a autoliquidación provisional.8.2.- Unha bonificación de o 90% (90 por cento) a favor de construcións, instalacións ou obras que favorezan as condicións de acceso e habitabilidade dos discapacitados. Esta bonificación aplicarase á cota resultante de aplicar, no seu caso, a bonificación a que se refire o artigo 8.1.” (…) A presente modificación, aprobada polo Pleno deste Concello en sesión celebrada o 27 de setembro do 2018, comezará a rexer con efectos a partir do día seguinte ao da publicación do artigo modificado no Boletín Oficial da Provincia, manténdose vixente mentres non se produza a sua derogación ou modificación expresa. A partir da entrada en vigor da presente modificación queda derogado o artigo 4 da Ordenanza fiscal reguladora do Imposto sobre Construcións, Instalacións e Obras publicada no BOP núm.109, do 15 de maio de 1998.” En Muros a 6 de maio de 2019 A alcaldesa María Xosé Alfonso Torres